text: Bedragere afsløret
  06 februar 2013 kl. 07.50
  Hedensted kommune har afsløret socialt bedrageri for 10,2 mio. kr.
  To medarbejdere fra Hedensted kommune har afsløret mange sociale bedragere.
  - Da vi i september 2010 besluttede at ansætte to medarbejdere til denne særlige indsats, forventede vi en årlig besparelse for det danske samfund på mellem 2,7 og 3,1 mio. kr. I 2011 afslørede medarbejderne snyd for 3,5 mio. kr. og året efter for 6,7 mio. kr. I alt 10,2 mio. kr. hvilket er rigtig flot arbejde, men også bekymrende tegn på borgernes indstilling til samfundets fælles penge, siger fra borgmester Kirsten Terkilsen.
  Der bedrages især med sygedagpenge, kontanthjælp og førtidspension.
  Kommunen har på et år gennemgået 430 sager.
  En del sager er efterforsket, fordi folk har henvendt sig til kommunen med et tip.
  